SARL-NUUS - SONDAG 17 AUGUSTUS 2008 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. 


Oudio is ook beskikbaar via die web www.sarl.org.za; klik op ARMI en volg die 
koppelings soos aangedui. Vir oudio via Echolink koppel met ZSOJPL-R. 


Hierdie - en vorige bulletins - kan van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), vanuit Pretoria met herleidings 
op 28,325, 14,235, 10,130, 7,066 en 3,695 MHz ESB asook, 51,400, 438,825 en 1 
297 MHz FM in die Pretoria-gebied. (Ander nuuslesers verander soos toepaslik.) 


STIL SLEUTEL 


Dit is met leedwese dat SARL-nuus moet bekend maak dat die sleutel van Willie, 
ZS6BZ, onlangs stil geraak het. Ons het ongelukkig geen verdere besonderhede 
nie. Ons innige meegevoel aan sy familie en vriende. 


(POUSE) 
In die nuus vandag; 


2 METER KONTAK TUSSEN ZS2GK EN FREDN PER GEUTGELEIDING 
TOON DAT VOLHARDING BETAAL 


KLI-STANDAARDE SUID-AFRIKA VERWERP OPROEP TER VER- 
SLAPPING VAN STANDAARDE 


SARL SE LIDMAATSKAPHERNUWINGS KOM STEEDS IN 
WANNEER SAL `N BUITE-AARDSE SEIN ONTVANG WORD? 
SPREISPEKTRUM LEER MEER DAAROOR BY DIE RTA 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


2 METER KONTAK TUSSEN ZS2GK EN FREDN PER GEUTGELEIDING 
TOON DAT VOLHARDING BETAAL 


Glenn Kraut, ZS2GK, van Maandulin, `n dorpie in die Oos-Kaap het `n his- 
toriese kontak op 2 m met FR5DN op Reunion oor 'n afstand van 2 875 km 
gemaak. 


Op Dinsdag 12 Augustus om 10:40 lokale tyd het ZS2GK die Reunionbaken teen 
seinsterkte 1 gehoor. Hy het Phil, FR5DN, op Reunion gebel wat gesê het dat 
hy van sy werk af huistoe jaag en dat hy binne 30 min. tuis sal wees. Hy was 
ongelukkig in swaar verkeer opgehou. Teen die tyd dat hy tuisgekom het, was 
die band toe. 


Op Woensdagaand het ZS2GK teen ongeveer 22:30 lokale tyd bedtoe gegaan 
maar het sy stel aangeskakel gelaat met sy antennas op Reunion gerig. Hy het 
om 02:15 wakker geword en `n bakensein gehoor. Die sein was baie swak en hy 
is terug bedtoe. Skaars een uur later het hy 'n sterker bakensein gehoor. Dit 
was `n perfekte kopie op die GG-dekodeerder. 


Glenn het vir Phil op sy selfoon gebel, sy liniër en voorversterker aangeskakel 
en 'n ESB @SO op 144,200 en `n FM @SO op 144,400 MHZ om 03:39 SAT met 
seinrapporte van 5/6 in beide rigtings aangeteken. “Ons het vir ongeveer 20 min 
gepraat. Ek het ook probeer om by die Reunionherhaler in te kom, maar sonder 
enige sukses”, het hy SARL-nuus meegedeel. “Daar was geen OSB op die ESB- 
sein nie maar op die FM-sein was daar geringe kwyning tot in die geraasvlak”. 
Luister na die @OSO op www.sarl.org.za. 


Glenn gebruik 4 x EXGOB 2 m, 9 element antennas, gebou deur ZSGOB, op 
`n H-raamwerk 2 m bokant die dak. Hy het 400 W op ESB en 200 W op FM 
gebruik wat ongeveer 28 100 W effektiewe uitgestraalde krag op ESB gelewer 
het. Aan die otvangskant gebruik hy `n GasFet voorversterker, `n voorvereiste 
vir alle ernstige BHF-werk. 


BHEF- en UHF-golwe kan oor die horison voortplant wanneer die laer atmos- 
feer die elektromagnetiese velde buig, versprei en/of dit reflekteer. Hierdie 
verskynsels staan kollektief as troposferiese voortplanting of kortliks as tropo 
bekend. 


Die mees bekende vorm van tropo word buiging genoem. In lug is die voortplant- 
ingspoed van golwe laer as in 'n vakuum. Hoe digter die lug, hoe hoe laer is die 
voortplantingspoed en dus hoe groter is die indeks van refraksie. Die digtheid en 
refraksie-indeks is die hoogste naby die aardoppervlakte en dit verminder met 
toename in hoogte. Die effek hiervan is dat radiogolwe teen baie hoë frekwensies 
na die aardoppervlakte gerafrakteer word. `n Golf wat horisontaal uitgestraal 
word, kan dus die kromming van die aarde vir honderde kilometer volg. 


'n Minder gereelde, maar dikwels dramatiese, vorm van tropo word geutgeleiding 
genoem. Dit gebeur wanneer daar 'n gedefineerde, horisontale grens tussen 
lagmassas met verskillende digthede bestaan. Wanneer 'n koel lugmassa deur 
'n warm lugmassa oordek word, soos die geval langs en naby warm en koue fronte 
is, word BHE- en UHF-radiogolwe by die grens weerkaats wanneer hulle dit teen 
'n baie vlak hoek (binne die koeler lugmassa) van onder af bereik. Omdat die 
radiogolwe ook van die aarde se oppervlakte weerkaats word, kan die resultaat 
effektiewe voortplanting vir honderde of, in sommige gevalle,op tot 1 600 km, 
wees soos die golwe alternatiewelik deur die frontale grens en die oppervlakte 
weerkaats word. 


Volgens Mike Bosch, ZS2FM, is dit moeilik om te bepaal of dit tropogeutgeleid- 
ing of sporadiese E-voortplanting was. Wat ook al die geval, dit bly `n wonderlike 
prestasie. Welgedaan ZS2GK en FR5DN. 


KLI-STANDAARDE SUID-AFRIKA VERWERP OPROEP TER VER- 


SLAPPING VAN STANDAARDE 


Die TOT73 Komitee vir Elektromagnetiese Versoenbaarheid, van die SABS, het 
toe Woensdag vergader, soos verlede week aangekondig, en het onder andere 
verslapping van KLI-standaarde bespreek. 


Daar was 'n vlaag van internasionale aktiwiteit om CISPR te oortuig dat, 
wanneer dit later hierdie jaar vergader, nie verlaagde standaarde te aanvaar 
nie. Die SARL het ag geslaan op die IARU se versoek om die lokale CISPR- 
verteenwoordiger te be-invloed om die TARU se oproep te ondersteun wat 
daarop gemik is om die HF-frekwensiespektrum te beskerm deur standaarde te 
stel wat die spektrum bevredigend sal beskerm. Die SABS se TOT73-komitee 
het die SARL verteenwoordiger se voorstel om nie die 18 dB verslapping 
te ondersteun nie, eenparig aanvaar met twee lede buite stemming. Die 
Suid-Afrikaanse CISPR-verteenwoordiger sal Suid-Afrika se teenkanting teen 
die verslappingsvoorstel ter tafel lê wanneer CISPR in Oktober vergader. 


Die voorgestelde aanhoor van objeksies wat ingedien is teen die voorgestelde 
tussentydse KLI-regulasies sal steeds voortgaan. Daar is adminstratiewe take 
wat gefinaliseer moet word voordat OKOSA `n datum kan bepaal. 


SARL SE LIDMAATSKAPHERNUWINGS KOM STEEDS IN 


Op Vrydagoggend het die hernuwings van die SARL se lidmaatskap vir die 
2008/2009 finansiële jaar op 1 034 gestaan. Baie dankie aan almal wat sonder 
versuim hernu het. 


Daar is nog twee en `n halwe week oor om voordeel te trek uit die laer tarief 
van R305. Indien jy nognie hernu het nie, doen dit nou. Help ons om die 1 100 
mikpunt teen volgende Vrydag verby te steek. 


Alle hernubare of nuwe subskripsies wat voor 31 Augustus 2008 ontvang word, 
is onderhewig aan 'n korting. Jy betaal slegs R305 en nie die nuwe tarief van 
R320 wat vanaf 1 September van toepassing sal wees nie. Senior lede betaal 
slegs R184 indien betaling voor 31 Augustus geskied. Na daardie datum styg 
dit na R200. Kontak Vee Antal by 011 675 2393 vir betalingsbesonderhede. 


Alle volopbetaalde lede sal `n lidmaatskapsertifikaat vir 2008/2009 ontvang. In- 
dien u nognie `n lid is nie, sluit nou by die SARL aan en versterk die krag van 
jou stem by die owerheid. 


WANNEER SAL `N BUITE-AARDSE SEIN ONTVANG WORD? 


Sluit vanaand, Sondag 17 Augustus, om 19:30 by INTEGNET aan wanneer Paul 
Shuch, President van die SETLliga, die soeke na buite-aardse intelligensie sal 
bespreek. 


Die soeke na buite-aardse intelligensie is `n wetenskaplik gebaseerde aktiwiteit 
waaraan jy kan deelneem deur jou antennas na die ruimte te rig en te soek vir 
daardie ontwykende sein wat 'n lang tyd gelede deur intelligensie uitgestuur is. 


Paul Shuch is 'n interessante spreker en beloof `n interessante Sondagaand aan 
deelnemers. 


Die integnet sal ook deur Radio Today in Gauteng op 1 485 kHz en op kanaal 
169 op DSTV audio bouguet uitgesaai word. 


SPREISPEKTRUM LEER MEER DAAROOR BY DIE RTA 


Een van die vele interessante aanbiedings op die RTA-program gaan oor spreis- 
pektrum. Die pad van die Wiskundige Teorie van Kommunikasie, deur Claude 
Shannon, tot by vandag se Ortogonale Frekwensieverdeling Modulasietegnieke 
was `n revolusionêre reis. Dit het alle vorige kommunikasie-ontwikkelings 
oorskadu, selfs die van die vonksender en Radar. Met geraasvlakke wat aan 
die toeneem is, sal amateurradio ander modusse moet ondersoek. Spreispek- 
trumtegnieke op HF, BHF en UHF is een van die opsies. 


In die aanbieding deur John Willescroft, ZS6EF, word in alledaagse taal ver- 
duidelik hoe spreispektrum werk, en die tegniese redes waarom dit die enigste 
manier sal wees waarop ons in die toekoms sal kan kommunikeer. Sy aanbieding 
sluit 'n aantal interessante praktiese voorbeelde in. 


Die RTA- (Radiotegnologie in Aksie) program word deur die SARL aangebied 
by die Nasionale Amateurradiosentrum op 13 September, vanaf 08:30 tot 16:00. 
Besoek www.sarl.org.za vir meer besonderhede.. 


KOMPETISIENUUS 
SARL-HF-KOMPETISIE STUUR ASSEBLIEF JOU LOGSTATE IN 


Die SARL se HF-ESB-kompetisie was goed ondersteun en `n groot aantal 
logstate is ontvang. Indien jy nognie jou logstaat versend het nie, het jy nog tot 
Maandag om dit te doen. Alle logstate met 20 of meer kontakte sal deelneem 
aan `n gelukstrekking vir `n 2008 ARRL-handboek. 


KLUBNUUS 
SANDTON ARK STEL 'N NUWE PRETTOEKENNING IN 


Die Sandton Amateurradioklub kondig met trots die instelling van `n nuwe 
toekenning, met ingang 1 Augustus 2008, aan. Die toekenning is die “Z7S WAGS 
- Worked all South African Grid Sguares -”Chasing Maidens”. 


Voordat jy die verkeerde indruk kry, die “Maidens” waarna verwys word is die 
Maidenhead ruitverwysings. 


Suid-Afrika word geheel-en-al bevat in 83 ruitblokke, alhoewel slegs `n klein 
stukkie grondgebied binne party van die blokke geleë is. 


Die vereiste van hierdie toekenning is om met `n stasie kontak te maak wat in 
elk van die 83 blokke geleë is. 


Twee toekennings word aangebied: die “Hunter s Award” en die “Activator's 
Award”. 


Die “Hunter s Award” mag aangevra word vir vanaf 25 blokke opwaarts b.y.v. 
aansoek kan gedoen word vir Z$ WAGS 25, ZS WAGS 50, ZS WAGS 60, ens. 
Tot by die magiese nommer 83. 


Om amateurs aan te moedig om die verafgeleë of onbegaanbare blokke te besoek, 
kan vir die “Activator s Award” aansoek gedoen word deur 'n amateur wat `n 
minimum van 10 kontakte gemaak het vanaf enigeen van die blokke sonder 
amateurbevolkings. 


Die stelsel is gebaseer op eerlikheid en vertroue, en bewys van kontakte word 
nie vereis nie. Daar is ooknie `n begin- of einddatum nie, jy kan dus teruggaan 
in jou ou logboeke ten einde al die kontakte te vind wat kwalifiseer. 


Vir meer inligting, gaan na die webtuiste www.zs6stn.org.za/zswags/, of stuur 
'n @-pos aan zswags@gmail.com ten einde 'n kopie van die reels te ontvang, of 
bel Peter, ZS6PHD, by 083 445 4634. 


NUWE KOMITEE VIR DIE PRETORIA AMATEURRADIOKLUB 


Die Pretoria Amateurradioklub het hulle AJV op 9 Augustus 2008 gehou en die 
volgende lede tot hulle komitee verkies: Johan de Bruyn, ZS6GJHB, Voorsitter; 
Alméro du Pisani, ZS6LDP; Craig Symington, ZS6RH; Richard Peer, ZS6UK; 
Graham Reid, ZR6GJR; Doréén de Bruyn, ZR6DDB 


Die oorblywende funksies sal by die eerste komiteevegadering toegeken word. 
Ons dank die uitgaande komitee vir hulle werk en ons beste wense aan die nuwe 
komitee sy ampstermyn. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die alge- 
meen wissel tussen aktiewe tot onrustige vlakke tot 20 Augustus waarna, stil 
toestande tot 3 September verwag word. Die voorspelde effektiewe sonvlek- 
telling sal gedurende die komende week minder as 5 wees. Die verwagte DX- 
toestande is goed vir die Noordelike rigtings maar vrotterig vir die hoofsaaklik 
Noord-Westelike paaie. 


20 m is die beste keuse vir DX met moontlike lou 20 m-openinge vanaf 16:00 
SAT na Indië. Daar is moontlike flou 40 en 80 m-openinge na Nu-Zeeland om 
20:00. Andersins gaan kontakte met Australië en Nu-Zeeland baie uitdagend 
wees. Vanaf ongeveer 16:00 is daar moontlike 20 m-openinge na Europa. Kon- 
takte met die VSA gaan baie uitdagend wees. 


10 MH lyk laatmiddag en na sononder bruikbaar vir die Morsekode- en digitale 
entoesiaste. 


Plaaslike toestande gaan gedurende die dag op 40 m goed wees. 80 m behoort 
gedurende die oggende en laatmiddag goeie resultate oor die korter afstande, 
byvoorbeeld tussen 7S5 en ZS6, te lewer. 30 m sal gedurende die middel van 
die dag goeie resultate tussen ZS6 en ZS1 lewer. 


Saans is 80 m die beste keuse. Met somer om die draai is dit is nou die ideale tyd 
om kontakte vir jou 80 m WAZS te maak. Een van die dae is die donderstorms 
en statiese steurings weer terug. 160 m gaan ook baie bruikbaar wees. 


Onthou dat hierdie net `n voorspelling is en dat HF jou steeds kan verras. Skakel 
jou stel aan,luister en roep ook CO om seker te maak dat jy deel van die op- 
winding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


17 Augustus INTEGNET, dit is vanaand om 19:30: 30 Augustus AJV van 
die Oos-Rand Radioklub; 31 Augustus Laaste dag vir betaling van ledegelde 
teen korting; 13 September Radiotegnologie in Aksie by die Nasionale Ama- 
teurradiosentrum; 03 Oktober Jongdamestoer van SA begin; 08 Oktober Rig 
`n stasie by `n skool op as deel van ruimteweekaktiwitete. 


SARL-nuus nooi klubs en individue uit om nuusberigte wat vir radio-amateurs 
en kortgolfluisteraars van belang is, in te stuur. Indien moontlik, plaas nuus- 
berigte in beide Afrikaans en Engels op www.sarl.org.za/newsinbox.asp nie later 
nie as die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoriagebied uitge- 
saai word, met herleidings op 7 (082, 7 205 en 17 590 kHz. Vir oudiostrome 
en Echolink deur ZS6FCS, besoek www.sarl.org.za, klik op ARMI en volg die 
skakels. `n Heruitsending vind Maandagaande om 21:00 SAT op 3 215 kHr 
plaas. Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


'n Voorspoedige week word aan almal toegewens, 73. 


